Play-off, UCL: Gent - Dinamo Kiev , miercuri, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Românul care l-a cunoscut cel mai bine pe cel care va ocupa fotoliul în Biroul Oval de la Washington este Ilie Năstase, primul lider mondial ATP. Cei doi sunt de aceeaşi vârstă şi se cunosc de mai bine de 20 de ani. Legenda sportului românesc a salutat în ProSport numirea amicului său şi a evocat mai multe episoade din trecut. "Cât timp eu am stat la New York, venea la meciurile noastre de la US Open, îi place foarte mult tenisul. Nu lipsea într-o perioadă deloc. Apoi m-am împrietenit cu el, m-a tot invitat acasă la el, în Florida, unde avea mai multe terenuri de tenis. Am tot jucat cu el, acum 20 de ani. îmi arăta cât de bine joacă tenis. Şi juca bine, ştie jocul, are un backhand curat", a explicat cel poreclit "Nasty" pentru sursa citată.

În ceea ce priveşte alegerea controversată a americanilor, Năstase nu a fost surprins şi a ţinut să precizeze că speră ca această numire să aibă un impact direct şi asupra României. "După ce am sesizat în ultima vreme, mă aşteptam să câştige, dar scorul a fost destul de strâns. E bine şi pentru noi. Pentru că îl va schimba, sper eu, cât mai repede, pe ambasadorul Statelor Unite de la Bucureşti (n.r.- Hans Klemm). Asta ar fi cea mai bună mişcare, una care ne interesează pe noi. Îl tot aud că spune că suntem o ţară de corupţi, face tot felul de greşeli, mă rog, e om şi el, dar sper să-l schimbe cât mai repede. El spune că suntem corupţi, vede paiul din ochii noştri, dar nu vede bârna din ochii lui", a mai spus Năstase.

Etichete:

,